***Приложение № 1***

*към заповед № 1084 от 19.09.2023 г.*

*на Административният ръководител-*

*председател на Окръжен съд-Бургас*

**СПИСЪК НА КАТЕГОРИИТЕ ИНФОРМАЦИЯ**,

**подлежаща на класификация като служебна тайна,**

съгласно чл. 26, ал. 1 от Закона за защита на класифицираната информация и Задължителните указания на ДКСИ

1. Информацията, която е станала известна на съдиите в кръга на службата им и засяга интересите на гражданите, юридическите лица и държавата – чл. 211 от ЗСВ;
2. Информацията, която е станала известна на съдебните служители, в изпълнение на работата им и засяга интересите на гражданите, юридическите лица и държавата – чл. 346 от ЗСВ;
3. Сведения, съдържащи се в съдебни и административни производства, определени като „служебна тайна“ в специални закони.
4. Сведения, съдържащи се в делата за проучване на заемащи или кандидатстващи да заемат длъжност или за изпълнение на конкретно възложена задача.
5. Данните, съдържащи се в делата за проучване за надеждност на лицата по чл.70 ал.3 от ЗЗКИ се класифицират като „служебна тайна“, освен ако съгласно чл.15 от ППЗЗКИ, сборът от материалите и/или документите от делото, имат информация с по-високо ниво на класификация и се определят като държавна тайна.
6. Информация, която не представлява държавна тайна от национален или чужд произход, нужна за вземане на решения от конституционно установени органи на държавна власт и управление.
7. Информация, която не представлява държавна тайна, свързана с разкриване и предотвратяване на посегателства, насочени към промяна на конституционно установения ред в страната, икономическите и отбранителните интереси; предотвратяване на терористични действия, трафик на хора, трафик на продукти и технологии, поставени под международен контрол и други специфични рискове и заплахи.
8. Информация, която не представлява държавна тайна, във връзка ползване и обработване на личните данни на физическите лица, уредени в Закона за защита на личните данни (ЗЗЛД) и Регламент (ЕС) 2016/679 на Европейския парламент и на Съвета от 27 април 2016 г..
9. Информацията, създавана или съхранявана в Окръжен съд – Бургас, която не е държавна тайна, нерегламентираният достъп до която би се отразил неблагоприятно на интересите на държавата или би увредил друг правнозащитен интерес.
10. Информация, маркирана с ниво за сигурност „За служебно ползване“ и предоставена от друга държава или международна организация по силата на международен договор, съдържащ разпоредби за защита и обмен на класифицирана информация или по силата на чужд съдебен акт.
11. Информация, определена в специален закон като „служебна тайна“, която се събира, създава или съхранява в Окръжен съд – Бургас, разгласяването на която би причинило ограничени вреди на държавата.